148. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ αριθμ. 93027/7188 της 15-25 Νοεμ. 1994 (ΦΕΚ. Β΄ 877) Χρόνος και τρόπος δημοσιότητας της πρόσκλησης για υποβολή δηλώσεων ιδιοκτησίας το περιεχόμενο αυτών, οι προθεσμίες υποβολής και κάθε άλλη σχετική λεπτομέρεια. Έχοντας υπόψη: 1.Τις διατάξεις των παρ. 6 του άρθρ. 12 του νόμ. 1337/1983 "Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις" (Α΄ 133), όπως αντικαταστάθηκαν με την παρ. 4 του άρθρ. 6 του νόμ. 2242/1994 "Πολεοδόμηση περιοχών δεύτερης κατοικίας σε Ζώνες Οικιστικού Ελέγχου, προστασία φυσικού και δομημένου περιβάλλοντος και άλλες διατάξεις" (Α΄ 162). 2.Τις διατάξεις της παρ. 1 εδ. ιδ του άρθρ. 23 του νόμ. 1558/1985 "Κυβέρνηση και κυβερνητικά όργανα" (Α΄ 137). 3.Τις διατάξεις της παρ. Β του άρθρ. 1 του Π. Διατάγματος 28/28.1.1993 "Καθορισμός αρμοδιοτήτων που διατηρούνται από τον Υπουργό και τις Περιφερειακές Υπηρεσίες διανομαρχιακού επιπέδου του Υπουργείου Περιβάλλοντος, Χωροταξίας και Δημοσίων Έργων" (Α΄ 9). 4.Τις διατάξεις του άρθρ. 29Α του νόμ. "1558/1985 όπως αυτό προστέθηκε με το άρθρ. 27 του νόμ. 2081/1992 (Α΄ 154). 5.Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Διαδικασία υποβολής δηλώσεων ιδιοκτησίας Άρθρ.1.-1.Με πρόσκληση της αρμόδιας πολεοδομικής υπηρεσίας καλούνται οι κύριοι ή νομείς των ακινήτων στην περιοχή των οποίων συντάσσεται κτηματογραφικό διάγραμμα της πολεοδομικής μελέτης, να υποβάλλουν στον οικείο Δήμο ή κοινότητα τη δήλωση ιδιοκτησίας της παρ. 5 του άρθρ. 12 του Νόμ. 1337/1983, όπως η παρ. αυτή αντικαταστάθηκε με την παρ. 4 του άρθρ. 6 του νόμ. 2242/1994. 2.Η πρόσκληση τοιχοκολλάται στο Δημοτικό ή Κοινοτικό κατάστημα, δημοσιεύεται σε δύο τοπικές εφημερίδες και σε δύο ημερήσιες Αθηνών ή Θεσσαλονίκης και ανακοινώνεται από τα μέσα μαζικής ενημέρωσης της περιοχής Αθηνών ή Θεσσαλονίκης. 3.Τα έξοδα και οι δαπάνες των ως άνω δημοσιεύσεων και ανακοινώσεων των προσκλήσεων, βαρύνουν το Δήμο ή την Κοινότητα ή τον αρμόδιο φορέα, που επισπεύδει την πολεοδόμηση της περιοχής. 4.Η δήλωση ιδιοκτησίας υποβάλλεται σε ειδικό έντυπο σύμφωνα με υπόδειγμα της υπηρεσίας, το οποίο προσαρτάται στην παρούσα απόφαση και αποτελεί αναπόσπαστο στοιχείο αυτής. 5.Η υποβολή ψευδούς δηλώσεως συνεπάγεται την επιβολή των κυρώσεων του νόμ. 1599/1986. Χρόνος υποβολής δηλώσεων ιδιοκτησίας Άρθρ.2.-1.Ταυτόχρονη ανάθεση κτηματογράφησης πολεοδομικής μελέτης και πράξης εφαρμογής, μετά την ισχύ της παρούσας απόφασης. Στην περίπτωση αυτή η υποβολή των δηλώσεων ιδιοκτησίας γίνεται κατά τη σύνταξη των κτηματογραφικών υποβάθρων ως ακολούθως. 1.α.Σε περίπτωση ύπαρξης τοπογραφικών διαγραμμάτων κατά την έναρξη εκπόνησης της κτηματογράφησης, η πρώτη πρόσκληση για υποβολή δηλώσεων ιδιοκτησίας γίνεται με την έναρξη της κτηματογραφικής αποτύπωσης βάσει των υπαρχόντων τοπογραφικών διαγραμμάτων. Η προθεσμία υποβολής ορίζεται σε δύο μήνες από την τελευταία δημοσίευση της πρόσκλησης. Με την ολοκλήρωση της κτηματογραφικής αποτύπωσης, κατά την οποία λήφθηκαν υπόψη τα στοιχεία από την επεξεργασία των δηλώσεων ιδιοκτησίας που υποβλήθηκαν κατά την πρώτη πρόσκληση, γίνεται ανάρτηση των κτηματογραφικών διαγραμμάτων και πινάκων και καλούνται για δεύτερη φορά οι κύριοι ή νομείς των ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση της δεύτερης πρόσκλησης. Μετά τον έλεγχο των τυχόν παρατηρήσεων και των νέων δηλώσεων ιδιοκτησίας γίνεται διόρθωση και συμπλήρωση των κτηματογραφικών διαγραμμάτων και πινάκων και καλούνται για τελευταίο φορά οι ιδιοκτήτες των ακινήτων να λάβουν γνώση αυτών και να υποβάλλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση της πρόσκλησης. Η πρόσκληση αυτή γίνεται το αργότερο ένα μήνα μετά τη λήξη της προθεσμίας που ορίζεται στη δεύτερη πρόσκληση. 1.β.Σε περίπτωση μη ύπαρξης τοπογραφικών διαγραμμάτων κατά την έναρξη εκπόνησης της κτηματογράφησης, η πρώτη πρόσκληση για υποβολή δηλώσεων ιδιοκτησίας γίνεται μετά την ολοκλήρωση της κτηματογραφικής αποτύπωσης με φερόμενους ιδιοκτήτες και την ανάρτηση των κτηματογραφικών διαγραμμάτων και πινάκων. Με την πρόσκληση αυτή καλούνται οι κύριοι ή νομείς των ακινήτων να λάβουν γνώση των διαγραμμάτων και των πινάκων και να υποβάλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση της πρόσκλησης. Μετά από τον έλεγχο των στοιχείων των δηλώσεων ιδιοκτησίας γίνεται διόρθωση και συμπλήρωση των κτηματογροφικών διαγραμμάτων και πινάκων και καλούνται οι κύριοι ή νομείς των ακινήτων να λάβουν γνώση αυτών και να υποβάλλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση της πρόσκλησης. Η δεύτερη πρόσκληση γίνεται το αργότερο μέσα σε ένα μήνα μετά τη λήξη της προθεσμίας που ορίζεται στην πρώτη πρόσκληση. Μετά από τον έλεγχο των υποβληθέντων στοιχείων των δηλώσεων γίνεται και πάλι διόρθωση και συμπλήρωση των κτηματογραφικών διαγραμμάτων και πινάκων και καλούνται για τελευταία φορά οι (Μετά τη σελ. 294,48090) Σελ. 294,48091 Τεύχος 1230 -Σελ. 67 Σχέδια Πόλεων 23.Δ.α.148 κύριοι ή νομείς των ακινήτων να λάβουν γνώση αυτών και να υποβάλλουν τυχόν παρατηρήσεις ή δήλωση μέσα σε προθεσμία 15 ημερών από την τελευταία δημοσίευση της πρόσκλησης. Η πρόσκληση αυτή γίνεται το αργότερο ένα μήνα μετά τη λήξη της προθεσμίας που ορίζεται στη δεύτερη πρόσκληση. 2.Ταυτόχρονη ανάθεση κτηματογράφησης πολεοδομικής μελέτης και πράξης Εφαρμογής, πριν από την ισχύ της παρούσας απόφασης. 2.α.Στην περίπτωση που κατά τη δημοσίευση της παρούσας απόφασης συντάσσονται τα κτηματογραφικά υπόβαθρα της Πολεοδομικής μελέτης, εφαρμόζονται τα αναφερόμενα στην περίπτωση 1.β. 2.β.Στην περίπτωση που έχουν ήδη συνταχθεί τα κτηματογραφικά υπόβαθρα της πολεοδομικής μελέτης, εφαρμόζονται τα αναφερόμενα στην επόμενη παράγραφο 3. 3.Παράλληλη εκπόνηση πολεοδομικής μελέτης και πράξης εφαρμογής. 3.α.Στην περίπτωση που κατά τη δημοσίευση της παρούσας απόφασης δεν έχει συμπληρωθεί το ήμισυ του προβλεπόμενου χρόνου για την ολοκλήρωση της β' φάσης της πολεοδομικής μελέτης, η πρώτη πρόσκληση για την υποβολή δηλώσεων ιδιοκτησίας γίνεται αμέσως μετά τη δημοσίευση της παρούσας απόφασης. Η προθεσμία υποβολής ορίζεται σε 15 ημέρες από την τελευταία δημοσίευση της πρόσκλησης. Ταυτόχρονα με την ανάρτηση της πολεοδομικής μελέτης καλούνται για δεύτερη φορά οι κύριοι ή νομείς των ακινήτων να υποβάλουν τυχόν παρατηρήσεις ή δήλωση ιδιοκτησίας λαμβάνοντας γνώση των κτηματογραφικών διαγραμμάτων και πινάκων που ήδη έχουν συμπληρωθεί με στοιχεία που προέκυψαν από την επεξεργασία των δηλώσεων ιδιοκτησίας που υποβλήθηκαν κατά την πρώτη πρόσκληση. Η προθεσμία υποβολής ορίζεται σε 15 ημέρες από την τελευταία δημοσίευση της πρόσκλησης. Αμέσως μετά την έγκριση της πολεοδομικής μελέτης και τη δημοσίευση της σχετικής πράξης και μετά από τον έλεγχο των στοιχείων των δηλώσεων γίνεται και πάλι διόρθωση και συμπλήρωση των κτηματογροφικών διαγραμμάτων και πινάκων και καλούνται, για τελευταία φορά οι κύριοι ή νομείς των ακινήτων να λάβουν γνώση αυτών και να υποβάλλουν τυχόν παρατηρήσεις ή δήλωση ιδιοκτησίας σε προθεσμία 15 ημερών, από την τελευταία δημοσίευση της πρόσκλησης. Σελ. 294,48092 Τεύχος 1230-Σελ. 68 3.β.Στην περίπτωση που κατά τη δημοσίευση της παρούσας απόφασης έχει συμπληρωθεί το ήμισυ του προβλεπομένου χρόνου για την ολοκλήρωση της β' φάσης της πολεοδομικής μελέτης, η πρώτη πρόσκληση για υποβολή δηλώσεων ιδιοκτησίας, γίνεται ταυτόχρονα με την ανάρτηση της πολεοδομικής μελέτης. Η προθεσμία υποβολής δηλώσεων ορίζεται σε 15 ημέρες από την τελευταία δημοσίευση της πρόσκλησης. Μετά την έγκριση της πολεοδομικής μελέτης και τη δημοσίευση της σχετικής πράξης και μετά από έλεγχο των στοιχείων των δηλώσεων γίνεται διόρθωση και συμπλήρωση των κτηματογραφικών διαγραμμάτων και πινάκων και καλούνται για δεύτερη φορά οι κύριοι ή νομείς ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας σε προθεσμία 15 ημερών από την τελευταία δημοσίευση της πρόσκλησης. Η ανωτέρω διαδικασία επαναλαμβάνεται για τελευταία φορά το αργότερο ένα μήνα πριν την ανάρτηση της πράξης εφαρμογής και η προθεσμία υποβολής δηλώσεων είναι 15 ημέρες από την τελευταία δημοσίευση της πρόσκλησης. 3.γ.Στην περίπτωση που κατά τη δημοσίευση της παρούσας έχει γνωμοδοτήσει το Συμβούλιο Χωροταξίας Οικισμού και Περιβάλλοντος για την πολεοδομική μελέτη, η πρώτη πρόσκληση για υποβολή δηλώσεων ιδιοκτησίας γίνεται μετά τη δημοσίευση της παρούσας απόφασης. Η προθεσμία υποβολής δηλώσεων ορίζεται σε 15 ημέρες από την τελευταία δημοσίευση της πρόσκλησης. Μετά από έλεγχο των στοιχείων των δηλώσεων γίνεται διόρθωση και συμπλήρωση των κτηματογραφικών διαγραμμάτων και πινάκων και καλούνται για δεύτερη φορά οι κύριοι ή νομείς των ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας σε προθεσμία 15 ημερών από την τελευταία δημοσίευση της πρόσκλησης, η οποία γίνεται τουλάχιστον ένα μήνα μετά από την λήξη της προθεσμίας που ορίζεται με την πρώτη πρόσκληση. Η ανωτέρω διαδικασία επαναλαμβάνεται για τελευταία φορά το αργότερο ένα μήνα πριν την ανάρτηση της πράξης εφαρμογής και η προθεσμία υποβολής δηλώσεων είναι 15 ημέρες από την τελευταία δημοσίευση της πρόσκλησης. 23.Δ.α.148 Σχέδια Πόλεων 3.δ.Στην περίπτωση που κατά τη δημοσίευση της παρούσας απόφασης προωθείται για δημοσίευση η εγκριτική πράξη της Π.Μ., εφαρμόζονται τα αναφερόμενα στην επόμενη παράγραφο 4. 4.Εκπονούμενη μελέτη εφαρμογής με εγκεκριμένη Π.Μ. 4.α.Στην περίπτωση που η μελέτη εφαρμογής βρίσκεται στην εκπόνηση του Α΄ Κεφαλαίου, η πρώτη πρόσκληση για υποβολή δηλώσεων ιδιοκτησίας, γίνεται μετά από την δημοσίευση της παρούσας απόφασης. Η προθεσμία υποβολής των δηλώσεων ορίζεται σε 15 ημέρες από την τελευταία δημοσίευση της πρόσκλησης. Μετά την ολοκλήρωση των κτηματογραφικών διαγραμμάτων και πινάκων που ήδη έχουν συμπληρωθεί με τα στοιχεία που προέκυψαν από την επεξεργασία των δηλώσεων ιδιοκτησίας που υποβλήθηκαν κατά την πρώτη πρόσκληση, γίνεται ανάρτησή τους και καλούνται για δεύτερη φορά οι κύριοι και νομείς των ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας. Η προθεσμία υποβολής ορίζεται σε 15 ημέρες από την τελευταία δημοσίευση της πρόσκλησης. Μετά από έλεγχο των στοιχείων των δηλώσεων γίνεται διόρθωση και συμπλήρωση των κτηματογραφικών διαγραμμάτων και πινάκων και καλούνται για τελευταία φορά οι κύριοι ή νομείς των ακινήτων να λάβουν γνώση αυτών και να υποβάλλουν τυχόν παρατηρήσεις ή δήλωση ιδιοκτησίας, το αργότερο ένα μήνα πριν την ανάρτηση της πράξης εφαρμογής. Η προθεσμία υποβολής ορίζεται σε 15 ημέρες από την τελευταία δημοσίευση της πρόσκλησης. 4.β.Στην περίπτωση που η μελέτη εφαρμογής βρίσκεται στο στάδιο σύνταξης του Γ΄ κεφαλαίου, η πρώτη πρόσκληση για την υποβολή δηλώσεων ιδιοκτησίας γίνεται μετά την δημοσίευση της παρούσας απόφασης. Η προθεσμία υποβολής ορίζεται 15 ημέρες από την τελευταία δημοσίευση της πρόσκλησης. Μετά από έλεγχο των στοιχείων των δηλώσεων γίνεται διόρθωση και συμπλήρωση των κτηματογραφικών διαγραμμάτων και πινάκων και καλούνται για τελευταία φορά οι κύριοι ή νομείς ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας, το αργότερο ένα μήνα πριν την ανάρτηση της πράξης εφαρμογής. Η προθεσμία υποβολής ορίζεται σε 15 ημέρες από την τελευταία δημοσίευση της πρόσκλησης. 4.γ.Στην περίπτωση που έχει συνταχθεί το Γ΄ κεφάλαιο της μελέτης εφαρμογής η πρόσκληση για υποβολή δηλώσεων ή τυχόν ενστάσεων γίνεται ταυτόχρονα με την ανάρτηση της πράξης εφαρμογής. Η προθεσμία υποβολής δηλώσεων ορίζεται σε 15 ημέρες από την τελευταία δημοσίευση της πρόσκλησης. 5.΄Υπαρξη εγκεκριμένης πολεοδομικής μελέτης ή εκπονούμενης μελέτης για την οποία έχει γνωμοδοτήσει το Συμβούλιο Χωροταξίας, Οικισμού και Περιβάλλοντος νομού μέχρι τη δημοσίευση της Παρούσας απόφασης. Η πρώτη πρόσκληση για υποβολή δηλώσεων ιδιοκτησίας από τους κύριους ή νομείς των ακινήτων γίνεται κατά την προκήρυξη ανάθεσης της μελέτης εφαρμογής με προθεσμία δύο μηνών από την τελευταία δημοσίευση της πρόσκλησης. Εάν κατά τη δημοσίευση της παρούσας απόφασης έχει γίνει προκήρυξη της μελέτης εφαρμογής, η πρώτη πρόσκληση γίνεται μετά τη δημοσίευση της παρούσας απόφασης. Μετά την επεξεργασία των στοιχείων των δηλώσεων ιδιοκτησίας και ενημέρωση των υπαρχόντων διαγραμμάτων το αργότερο ένα μήνα από την έναρξη εκπόνησης της μελέτης εφαρμογής καλούνται οι κύριοι ή νομείς των ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση. Μετά την εκπόνηση των κτηματογραφικών διαγραμμάτων και πινάκων τα οποία έχουν ενημερωθεί με τα υφιστάμενα στοιχεία των δηλώσεων ιδιοκτησίας καλούνται για τελευταία φορά οι κύριοι ή νομείς των ακινήτων να λάβουν γνώση αυτών και να υποβάλουν τυχόν παρατηρήσεις ή δήλωση ιδιοκτησίας μέσα σε προθεσμία 15 ημερών από την τελευταία δημοσίευση της πρόσκλησης. ΄Αρθρ.3.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.

[Source: greek_legal_code_raptarchis | Tokens: 11634]